cyanic-selkie/wikianc huggingface dataset:
கீழத்தாயில்பட்டி மோகனப்பெருமாள் கோயில்
பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது.
மேற்கோள்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கட்டிகானபள்ளி ஊராட்சி
கட்டிகானபள்ளி ஊராட்சி (Kattigaanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கிருஷ்ணகிரி வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15962 ஆகும். இவர்களில் பெண்கள் 7864 பேரும் ஆண்கள் 8098 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிருஷ்ணகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
நெய்குளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொரகா மக்கள்
கொரகா மக்கள் (Koraga people) இவர்கள் கருநாடக மாநிலத்தில் தெற்கு கன்னடம், உடுப்பி மாவட்டம் மற்றும் கேரள மாநிலத்தின் காசர்கோடு மாவட்டத்திலும் வாழும் பழங்குடி மக்களாவார்கள். 2001 ஆம் ஆண்டு நடந்த மக்கள் தொடைக்கணக்கெடுப்பின்படி 16,071 பேர் வாழுவதாக கூறப்படுகிறது. பொதுவாக இவர்கள் வாழும்பகுதியை துளு நாடு நாடு என்று அழைக்கிறார்கள். துளு நாடு என்பது கருநாடக மாநிலத்தில் உள்ள வடகன்னட மாவட்டம், சீமக்கா மாவட்டம், மற்றும் குடகு மாவட்டம் போன்றவை சேர்ந்த பகுதியாகும்.
இவர்கள் பேசும் மொழியானது கொற்ற கொரகா மொழி என்பதாகும். இம்மொழியானது திராவிட மொழிக் குடும்பத்தச் சார்ந்ததாகும். மேலும் இவர்கள் பேசும் மொழியில் துளுவம், கன்னடம், மற்றும் மலையாளம் கலந்து பேசப்படுகிறது.
மேற்கோள்கள்
பகுப்பு:திராவிடர் பகுப்பு:இந்தியப் பழங்குடிகள்
சோடியம் மெத்தேன்தயோலேட்டு
சோடியம் மெத்தேன்தயோலேட்டு (Sodium methanethiolate) என்பது CH3NaS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மீத்தேன்தயோலின் இணை காரமான இச்சேர்மத்தை சோடியம் தயோமெத்தாக்சைடு என்றபெயராலும் அழைப்பர். வெண்மை நிறத் திண்மமாக வணிக முறையில் இது கிடைக்கிறது. வலிமையான மின்னணு மிகுபொருளாக செயல்படும் இதைப் பயன்படுத்தி மெத்தில்தயோயீத்தர்கள் தயாரிக்க முடியும். சோடியமீத்தேன்தயோலேட்டு ஈரக்காற்றில் நீராற்பகுப்பு அடைந்து மீத்தேனெத்தியோலை உருவாக்குகிறது. மெல்லிய துர்நாற்றம் வீசும் சேர்மமாக இது காணப்படுகிறது.
மேற்கோள்கள்
பகுப்பு:தயோலேட்டுகள் பகுப்பு:கரிம சோடியம் உப்புகள்
இசுடீபன் நோரிங்டன்
இசுடீபன் நோரிங்டன் (Stephen Norrington) என்பவர் இங்கிலாந்து நாட்டு  திரைப்பட இயக்குனர், ஒப்பனை கலைஞர் மற்றும் சிற்பி ஆவார். இவர் தனது வாழ்க்கையை சிற்பி மற்றும் ஒப்பனை கலைஞராக தொடங்கினார். இவர் 1998 ஆம் ஆண்டில் மார்வெல் வரைகதை கதாபாத்திரத்தை மையமாக வைத்து பிளேடு என்ற படத்தை இயக்கியுள்ளார்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:ஆங்கிலேயத் திரைப்பட இயக்குநர்கள் பகுப்பு:ஆங்கிலேயத் திரைப்படத் தயாரிப்பாளர்கள் பகுப்பு:திரைக்கதை ஆசிரியர்கள்
வேலப்பநாயக்கன் பாளையம் ஊராட்சி
வடவள்ளி ஊராட்சி (VADAVALLI PANCHAYAT) என்பது தமிழ்நாட்டில் கோயம்புத்தூர் மாவட்டத்தில் சூலூர் வட்டத்தில் அமைந்துள்ள ஊராட்சி ஆகும். இது சூலூர் சட்டமன்ற தொகுதிக்கும் கோயம்புத்தூர் மக்களவை தொகுதிக்கும் உட்பட்டதாகும். இந்த ஊராட்சியில் இருந்து ஐந்து உறுப்பினர் தேர்ந்தெடுக்கின்றனர்.
போக்குவரத்து
பெரும்பாலும் போக்குவரத்து பல்லடம் நகருடன் இணைக்கப்படுகிறது. இங்கிருந்து பல்லடம், செஞ்சேரி பிரிவு ஆகிய பகுதிகளுக்கு நேரடி போக்குவரத்து வசதி உள்ளது.
மேற்கோள்கள்
பகுப்பு:கோயம்புத்தூர் மாவட்ட ஊராட்சி ஒன்றியங்கள்
கோட்டைக்கருங்குளம்
கோட்டைகருங்குளம் திருநெல்வேலி மாவட்டம், இராதாபுரம் வட்டத்தில் உள்ள ஒரு சிறு கிராமம். நாகர்கோவில்-திருச்செந்தூர் நெடுஞ்சாலையில் வள்ளியூரில் இருந்து 18 கி.மீ தொலைவில் அமைந்துள்ளது. இதன் வடக்கே 0.5 கி.மி தொலைவில் வடிவம்மன்பட்டி என்ற சிற்றூரும் உள்ளது. இங்கு கோட்டைகருங்குளத்தில் 95% தேவர் சமுதாயத்தை சார்ந்தவர்கள் உள்ளனர். ஊருக்கு வடக்கே 5 கி.மி தொலைவில் நம்பியாறு அணைகட்டு அமைந்துள்ளது. இந்த அணையில் இருந்து பல கிராமங்களுக்கு நீர்ப்பாசன வசதி கிடைக்கிறது. இவ்வூரில் புகழ் பெற்ற சிவன் கோவில் அமைந்துள்ளது. முக்கிய தொழில் விவசாயம். கோட்டைக்கருங்குளம் கிராமப் பஞ்சாயத்துக்கு உட்பட்ட கிராமங்கள் வடிவம்பட்டி, மிட்டதாற்குலம், நம்பிகுறிசசி, முத்தம்மாள்புரம் ஆகியவையாகும்.
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
நான் யார்? (நூல்)
நம் சொரூபமே ஆனந்தம்
இந்தத் தலைப்பில்
நினைவும் நித்திரையும்
ஒரு தொழில் அதிபர் தனது அன்றாட வாழ்க்கையில் உண்டு உறங்கிய பின்னாலே தன்னைப் பற்றிய நினைவு இருப்பதில்லை, ஆழ்ந்த உறக்கத்தில் மறந்தும் விழித்த பின் "நான்" "எனது" உணர்வு உதிக்கிறது. உறங்கும் போது "நான்" என்கிற உணர்வு எங்கே போகிறது. நான் யார்? என்ற கேள்விக்கு நெஞ்சறி விளக்கம் என்ற பாடலை மேற்கோள் காட்டியும், உபதேச உந்தியாரில் ஒரு பாடல் கருத்தை விளக்கம் அளித்துள்ளார்.
மாப்பிள்ளை தோழன் கதை
ஒரு திருமண வீட்டில் தன்னை மாப்பிள்ளைத் தோழன் என்று கூறிக்கொண்டு பல வேலைகளைச் செய்து மரியாதையும், வேண்டிய பொருளும் அவனுக்குக் கிடைத்தது. திருமண நிகழ்ச்சி முடிந்து சம்பந்தி வீட்டார் பேசிக்கொள்ளும் சமயம், இளைஞனைப் பற்றி பேசி மாப்பிள்ளை வீட்டுப் பையன் என பெண்வீட்டாரும், பெண்வீட்டார் என மாப்பிள்ளை வீட்டாரும் நினைத்து இல்லை என தெரிந்து ஒருவருக்கொருவர் அதிர்ச்சியடைந்து அந்த இளைஞனைத் தேடிய போது கிடைக்காமல் மறைந்து போனான். அதுபோல "நான் யார்"? என்று விசாரணை செய்யாத வரை "நான்" என்கிற அகங்காரம் நம்மை அதிகாரம் செய்யும் என விளக்கமளித்துள்ளார்.
ஆனந்தமே நம் சொரூபம்
நாம் ஒன்றை எதிர்பார்த்து செய்கிற காரியங்கள் நடக்காதபோது நமக்கு ஆனந்தமான வாழ்க்கை இல்லையே என விரக்தி அடைகிறோம். வினைப் பயன்கள் ஊடுருவும்போது எதிர்பார்த்த பலன்கள் அனைத்தும் மாறிவிடக் கூடும், அதற்காக "நம் வாழ்க்கையில் ஆனந்தமே இல்லை" என புலம்பக்கூடாது. என கீழ் வரும் பாடலை மேற்கோள் காட்டி விளக்கம் அளிக்கிறார். மேலும் உள்ளது நாற்பதில் ஒரே வரியில் நான் யார்? என்னும் உண்மை விளக்கப் படுகிறது என்கிறார் இரமண மகரிசி அது நான் உதியாது உள்ள நிலை நாம் அதுவாய் உள்ள நிலை
விசாரணை செய்வது எப்படி?
இந்தத் தலைப்பினுள்
மகாகாசமும் கடாகாசமும்
நான் உதிப்பது எங்கிருந்து என்று கண்டுகொண்டால் "நான் உதியாது உள்ள நிலை நாம் அதுவாய் உள்ள நிலை" எது என்பது புரிந்துவிடும். "அதுவாய் உள்ள நிலை" என்பது பரமாத்ம சொரூபம்தான். உதாரணமாக ஆயிரம் குடங்களுக்குள் உள்ள வெற்றிடத்தில் இருப்பது ஆகாயம். பிரபஞ்சம் முழுவதும் உள்ள நிலம், நீர், நெருப்பு, காற்று, ஆகிய நான்கையும் தன்னுள் அடக்கி பரந்து விரிந்து நிறைந்திருப்பதும் ஆகாயம். இந்த பரந்து விரிந்த ஆகாயத்தை மகாகாசம் என்றும், இந்த மண் குடங்களுக்குள் குறுகி இருக்கிற ஆகாயத்தை கடாகாசம் என்றும் கூறுகிறோம். மண் குடங்களுக்குள் உண்மையில் இருப்பது ஆகாயம் தான் மண் குடம் உடைந்தால் கடாகாசம் மகாகாசமாகிவிடும்.
முயற்சி
உலகியலைச் சுற்றி வட்டமடிக்கிறது மனம். நம் உடல் தமோ குணசார்புள்ளது. இந்திரியங்கள் என்று சொல்லக்கூடிய ஐம்பொறிகளும், புலன் உணர்ச்சிகளும் ரஜோகுணமுடையது, மனம் சத்துவ குணமுடையது. ஆனால் உடல், இந்திரியங்களுடன் தொடர்பு கொண்டு பரபரக்கிறது. தன் மூலத்தைத் தேடி எழுகின்ற மனம் வழி தெரியாமல் எதிர் பாதையில் சென்று ஏமாறுகிறது, ஏமாற்றுகிறது, தவிக்கிறது. உடல் மற்றும் புலன்களிலிருந்து மனதை விடுவித்து மூலமான மெய்ப் பொருளுடன் இணைக்க தொடர்ந்து பயிற்சி, பயிற்சி வலுப்பெற கடுமையான முயற்சி தேவை.
எப்படி விசாரணை செய்வது?
கைவல்ய நவநீதத்தில் தாண்டவராய சுவாமிகள் நான் யார்? என்கிற ஞான விசாரம் செய்வதற்கு ஒரு சூத்திரம் தருகிறார். (சந்தேகம் தெளிதற் படலம்-பாடல்-63) இப்படியாக நான் யார்? என்கிற ஞான விசாரணை மூலமாக மெய்ப் பொருள் எது என்று அறிந்து பொய்ப் பொருட்களின் பிடியிலிருந்து விடுதலை பெறுகிறோம். இதை திருவள்ளுவர் குறள்-351ல் கீழ்க் கண்டவாறு கூறுகிறார்.
பிரித்து ஆறிதல்
இந்தத் தலைப்பினுள்
"நான் என்பதன் பொருள்"
இந்தத் தலைப்பினுள் அகங்கார அழிவு என்றால் என்ன? திருமூலர் காட்டும் மதயானையும் மரமும் என உப தலைப்பிட்டு ஞான விளக்கம் அளித்துள்ளார்.
ஞானம்
இந்தத் தலைப்பினுள்
தேகம் நான் என்கிற எண்ண வலையைத் தாண்டி ஆத்ம சொரூபமே நான்என்னும் இறுதிப்பாடு வருவதுதான் ஞானம் இதை தாண்டவராய சுவாமிகள் கைவல்ய நவநீதத்தில் கீழ் கண்டவாறு கூறுகிறார்.
ஆத்மா அறிவு சொரூபம்
அறிவு சொரூபம் என்கிற போது அதில் மூன்று உண்மைகளான இருப்பு(சத்) சித் (அறிவு) ஆனந்தம்(துன்பமற்ற இன்பம்) என்ற தன்மைகள் இருக்கிறதோ? அந்த அறிவைப் பிடியுங்கள் இருப்பும் ஆனந்தமும் தானே விளங்கும் எனக் கூறுகிறார். ---இரமண மகரிசி
பயன்
புதிதாக ஞான விசாரணையில் இருக்கும் புதிய சாதகர்களுக்கு பரமாத்ம சொரூபமே தன் சொரூபம் என்கிற "உள்ளுறைப் பொருள்" ஒருவருக்குத் தெளிவாகும்
மேற்கோள்கள்
பகுப்பு:மெய்யியல் தமிழ் நூல்கள் பகுப்பு:இந்தியத் தமிழ் நூல்கள் பகுப்பு:2012 தமிழ் நூல்கள்
பு. மலையனூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரித்துவார் மாவட்டம்
ஹரித்துவார் மாவட்டம் (Haridwar district), இந்தியாவின் உத்தராகண்டம் மாநிலத்தின் பதிமூன்று மாவட்டங்களில் ஒன்றாகும். இம்மாவட்டத் தலைமையிடம் அரித்துவார் நகராகும். புதுதில்லியிலிருந்து 212 கிலோ மீட்டர் தொலைவில் இம்மாவட்டம் அமைந்துள்ளது.
இந்து சமய மக்களின் புனித தலங்களின் ஒன்றானதும், ஏழு மோட்சபுரிகளில் ஒன்றாகவும் அரித்துவார் விளங்குகிறது. இந்து சமய கலாசார பண்பாட்டு களமாகவும் விளங்குகிறது.
மாவட்ட எல்லைகள்
2,360 சதுர கிலோ மீட்டர் பரப்பளவு கொண்ட அரித்துவார் மாவட்டத்தின் வடக்கிலும், கிழக்கிலும் டேராடூன் மாவட்டமும், கிழக்கில் பௌரி கார்வால் மாவட்டமும், தெற்கில் உத்தரப் பிரதேசம் மாநிலத்தின் முசாபர்நகர் மாவட்டம் மற்றும் பிஜ்னோர் மாவட்டமும், மேற்கில் உத்தரப் பிரதேசம் மாநிலத்தின் சகாரன்பூர் மாவட்டமும்  எல்லைகளாக கொண்டுள்ளது.
புவியியல்
2,360 சதுர கிலோ மீட்டர் பரப்பளவு கொண்ட அரித்துவார் மாவட்டம், உத்தராகண்டம் மாநிலத்தின் தென்மேற்கு பகுதியில் அமைந்துள்ளது. மாவட்டத்தின் பெரும் பகுதிகள் காடுகளைக் கொண்டுள்ளது. கங்கை ஆற்றின் பெரும் கால்வாய்கள் இம்மாவட்டத்தின் வேளாண்மைக்கும் குடிநீருக்கும் நீர்பாசன வசதிகள் அளிக்கிறது.
இயற்கையும் காட்டுயிர்களும்
அடர்ந்த காட்டில் உள்ள இராஜாஜி தேசியப் பூங்கா அரித்துவார் நகரத்திலிருந்து ஒன்பது கிலோ மீட்டர் தொலைவில் உள்ளது. கங்கை ஆற்றாங்கரையில் அமைந்த நீல் தார பறவைகள் காப்பகத்தில் குளிர்காலத்தில் வலசை வரும் வெளிநாட்டுப் பறவைகளுக்கு சரணாலயமாக உள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 18,90,422 ஆக உள்ளது. அதில் ஆண்கள் 1,005,295 மற்றும் பெண்கள் 885,127  ஆக உள்ளனர். பாலின விகிதம் ஆயிரம் ஆண்களுக்கு 880 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு  801 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 73.43% ஆகவும், ஆண்களின் படிப்பறிவு 81.04%  ஆகவும், பெண்களின் படிப்பறிவு 64.79% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 285,693 ஆக உள்ளது.
அரசியல்
அரித்துவார் மாவட்டம் பதினொன்று சட்டமன்ற தொகுதிகளையும் ஒரு நாடாளுமன்ற தொகுதியையும் கொண்டுள்ளது.
பொருளாதாரம்
கங்கை ஆற்று நீர் பாசானத்தால் வேளாண்மைத் தொழில் முக்கிய இடத்தில் உள்ளது. மருந்து தயாரிக்கும் நிறுவனங்கள், பாரத மிகு மின் நிறுவனம், இந்துஸ்தான் யுனி லிவர், டாபர், மகேந்திரா, ஹேவல்ஸ் போன்ற தொழில் நிறுவனங்கள் மாவட்டத்தின் வளர்ச்சிக்கு காரணமாக உள்ளது.
திருவிழாக்கள் & கண்காட்சிகள்
ஆண்டு முழுவதும் அரித்துவாரின் கங்கை கரையில் பல சமய விழாக்கள் நடைபெறுகிறது. அவைகளில் முக்கியமானவைகள்; புரட்டாசி மாதம் நடைபெறும் கங்கை தசரா விழா, அமாவாசை விழா, கங்கை ஆராத்தி, குகல் திருவிழா ஆகும்.
மேலும் பனிரெண்டு ஆண்டு ஒரு முறை நடைபெறும் கும்பமேளாவில் இலட்சக் கணக்கான பக்தர்கள் அரித்துவாரில் கூடி கங்கையில் புனித நீராடுவார்கள் கூடுவார்கள் 1998 மகா கும்பமேளாவின் போது எண்பது இலட்சம் பக்தர்கள் கங்கை ஆற்றில் புனித நீராடினர்.
வெளி இணைப்புகள்
பகுப்பு:உத்தராகண்ட மாவட்டங்கள் பகுப்பு:அரித்துவார் மாவட்டம்
நியல் ஓ'பிறையன்
மேற்கோள்கள்
பகுப்பு:அயர்லாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள்
கீழ்குடி பெருமாள் கோயில்
கீழ்குடி பெருமாள் கோயில் தமிழ்நாட்டில் இராமநாதபுரம் மாவட்டம், கீழ்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் சித்ரா பௌர்ணமி முக்கியத் திருவிழாவாக நடைபெறுகிறது.
குக் நீரிணை
குக் நீரிணை (Cook Strait) என்பது நியூசிலாந்தின் வடக்கு, மற்றும் தெற்குத் தீவுகளை இணைக்கும் ஒரு நீரிணை ஆகும். இது வடமேற்கே தாஸ்மான் கடலை தென்கிழக்கேயுள்ள அமைதிப் பெருங்கடலுடன் இணைக்கிறது. இது தலைநகர் வெலிங்டனிற்கு அருகில் அமைந்துள்ளது. இதன் குறுகிய முனையின் அகலம் 22 கிலோமீட்டர்கள் (14 மைல்கள்) ஆகும். இது உலகின் மிகவும் பாதுகாப்பற்றதும், முன்னறிந்து கூறமுடியாததுமான நீரிலை எனக் கருதப்படுகிறது.
1770 ஆம் ஆண்டில் இங்கு வந்த முதலாவது ஐரோப்பியரான ஜேம்ஸ் குக்கின் நினைவாக இந்நீரிணைக்கு குக் நீரிணை எனப் பெயரிடப்பட்டது. உள்ளூர் மாவோரி மொழியில், ராவுக்காவா அல்லது ராவுக்காவா மோவானா என அழைக்கப்படுகிறது. ராவுக்காவா என்பது "கசப்பான இலைகள்" எனப் பொருள்.
வரலாறு
மாவோரி தொன்மவியலின் படி, குக் நீரிணை குப்பே என்ற மாலுமியால் கண்டுபிடிக்கப்பட்டது. டச்சு நாடுகாண் பயணி ஏபெல் டாஸ்மான் 1642 இல் நியூசிலாந்தைக் கண்ட போது, குக் நீரிணையை அவர் கிழக்குப் பகுதியில் உள்ள ஒரு பெருங்குடா எனக் கருதினார். இதற்கு அவர் தனது இரண்டு கப்பல்களில் ஒன்றின் நினைவாக சீகாயென் பெருங்குடா (Zeehaen's Bight) எனப் பெயரிட்டார். 1769 இல் ஜேம்சு குக் இதனை ஒரு நீரிணை என நிறுவினார்.
திமிங்கிலங்கள் இதனூடாக வலசை போகும் காரணத்தால் 19ம் நூற்றாண்டில் ஆரம்பத்தில் இந்நீரிணை பெருமளவு ஐரோப்பியக் குடியேறிகளைக் கவர்ந்தது. 1820கள் முதல் 1960களின் நடுப்பகுதி வரை அரப்பாவா தீவு திமிங்கில வேட்டைக்கு முக்கியமான தளமாக இருந்துள்ளது. 1820களில் தே ரவுப்பராகா தலைமையில் மாவோரி மக்கள் குக் நீரிணைப் பகுதியைக் கைப்பற்றி குடியேறினர். 1840 முதல் வெலிங்டன், நெல்சன் போன்ற இடங்களில் நிரந்தரக் குடியேற்றம் நிகழ்ந்தது.
1888 முதல் 1912 வரை பெலோரசு ஜாக் என்ற பெயர் சூட்டப்பட்ட ஓங்கில் ஒன்று குக் நீரிணைக்கூடாக செல்லும் கப்பல்களை சந்தித்து அவற்றுக்கு வழிகாட்டியாக இரு செயற்பட்டது. இந்த டொல்பினைக் கொலை செய்ய எடுக்கப்பட்ட முயற்சி தோல்வியடைந்தது. இதனை அடுத்து நியூசிலாந்து 1904 சட்டத்தின் படி இதற்கு அரசு பாதுகாப்பு கொடுத்தது.
நியூசிலாந்து ஆக்கிரமிப்புக்குள்ளாகலாம் என்ற பயத்தில் இப்பகுதியில் பல கரையோரப் பாதுகாப்பு அரண்கள் கட்டப்பட்டன. பென்காரோ கலங்கரை விளக்கம் நியூசிலாந்தில் கட்டப்பட்ட முதலாவது நிரந்தரமான கலங்கரை விளக்கம் ஆகும். 1935 ஆம் ஆண்டில் இது திரும்பப் பெறப்பட்டு அதற்குப் பதிலாக பாரிங்கு முனை கலங்கரை விளக்கம் கட்டப்பட்டது.
இப்பகுதியில் பலத்த உயிரிழப்புகளுடன் பல கப்பல்கள் மூழ்கின. 1951 இல் மரீயா, 1865 இல் துனெதின் நகரம், 1869 இல் சென் வின்சென்ட், 1884 இல் லாஸ்டிங்கம், 1909 இல் பென்குவின், 1968 இல் வாகைன் ஆகிய கப்பல்கள் மூழ்கியுள்ளதாக பதியப்பட்டுள்ளது.
நீச்சல்
ஐன் பவ்பவ் என்பவரே குக் நீரிணையை நீந்திக் கடந்த முதல் பெண என மாவோரிகளின் வாய்வழிச் செய்திகள் மூலம் அறியப்படுகிறது. அண்மைய காலத்தில், பாரி டெவன்போர்ட் என்பவர் 1962 ஆம் ஆண்டில் இந்நீரிணையை முதன் முதலில் நீந்திக் கடந்தார். 1965 இல் லின் கொக்சு என்பவர் நீரிணையை நீந்திக் கடந்த முதல் பெண் ஆவார். பிலிப் ரஷ் என்பவர் 8 தடவைகள் நீந்திக் கடந்துள்ளார். ஆதித்தியா ராவுட் என்ற இந்தியர் தனது 11 வது வயதில் இந்நீரிணையை நீந்திக் கடந்த முதலாவது இளம் நீச்சல் வீரர் என்ற பெருமையைப் பெற்றார். ஸ்டெபனி பெனிங்டன் என்ற தனது 13வது வயதில் நீந்திக் கடந்தார். 2010 வரை 65 பேர் இந்நீரிணையைக் கடந்துள்ளனர்.
வெளி இணைப்புகள்
பகுப்பு:நியூசிலாந்தின் நீரிணைகள்
கத்தார் பகுரைன் தரைப்பாலம்
கத்தார் பகுரைன் தரைப்பாலம் (Qatar Bahrain Causeway) என்பது அரபு நாடுகளான கத்தாருக்கும் பகுரைனுக்கும் இடையில் தரைப்பாலம் அமைக்கும் திட்டமாகும். கத்தார் பகுரைன் நட்புப் பாலம் என்ற பெயராலும் இத்திட்டம் அழைக்கப்படுகிறது. 2.3 பில்லியன் அமெரிக்க டாலர்கள் செலவில் 2009 ஆம் ஆண்டு இத்தரைப்பாலத்தின் கட்டுமானப் பணிகள் தொடங்கும் என 2008 ஆம் ஆண்டு டிசம்பர் 13 இல் அறிவிக்கப்பட்டது. ஆனால் 2015 ஆம் ஆண்டு சூன் மாதம் வரை கட்டுமானப் பணிகள் எதுவும் தொடங்கப்படவில்லை. கத்தார் பகுரைன் தரைப்பாலத் திட்டம் தற்காலிகமாக நிறுத்தி வைக்கப்பட்டுள்ளது. திட்டத்துடன் தொடர்பு கொண்ட ஒப்பந்தத் தொழில்கள் கூட்டமைப்பு கலைக்கப்பட்டதாக கத்தார் பகுரைன் தரைப்பால அறக்கட்டளை நிறுவனம் தெரிவிக்கிறது. பொருளாதார சந்தையாகக் கருதப்படும் கத்தாரின் பொருளாதார மண்டலம் பிற நாடுகளுடன் நன்கு இணைக்கப்பட்டிருக்கவேண்டும், இக்குறிக்கோளின் ஒரு பகுதியே கத்தார் பக்ரைன் தரைப்பாலமாகும். இத்திட்டம் இரு நாடுகளும் அவசியமானதாக கருதப்படவேண்டும் என்று பகுரைன் நாட்டின் வெளியுறவு அமைச்சர் 2011 ஆம் ஆண்டு சனவரி மாதம் 14 ஆம் நாள் தெரிவித்தார். பாலத்தின் கட்டுமானம் 2011 ஆம் ஆண்டில் தொடங்கி 2015 இல் நிறைவடையும் என்றும் சுமார் 5 பில்லியன் அமெரிக்க டாலர்கள் செலவாகும் என்றும் பகுரைன் நாட்டின் அல் வாசட் செய்தித்தாளில் 2011 ஏப்ரல் 27 இல் ஒர் அதிகாரப்பூர்வமற்ற செய்தி வெளியிடப்பட்டிருந்தது. 2022 உலகக் கோப்பை கால்பந்துப் போட்டிகள் நடைபெறுவதற்கு முன்னர் இப்பாலம் கட்டி முடிக்கப்படும் வகையில் நிதி ஆதாரங்களை எதிர்நோக்குவதாக பகுரைனின் வெளியுறவுத்துறை அமைச்சர் டிசம்பர் 2012 இல் ஒரு அறிவிப்பை வெளியிட்டிருந்தார்.
மீள்பார்வை
இரு நாடுகளுக்கும் இடையே இணைப்பு நீளம் சுமார் 40 கிமீ (25 மைல்) இருக்கும். ஒரு சாலை மற்றும் ஒரு இரயில் பாதையை இதில் அடங்கியிருக்கும். மேலும் இப்பாலம் பல இணைப்புப் பாலங்களுடன் இணைக்கப்பட்டிருக்கும். சவூதி அரேபியாவையும் பகுரைனையும் இணைக்கும் கிங் பாகட் தரைப்பாலத்தின் ஒரு இயற்கையான நீட்சியாகவும் இப்பாலம் இருக்கும். இதனால் முழுமையாக இம்மண்டலம் இணைக்கப்படும். 18 கிமீ (11 மைல்) நீளமுடைய செயற்கை அணைகரைகள் 22 கிமீ (14 மைல்) நீளமுள்ள உயர்கோபுரப் பாலங்கள் ,மேம்பாலங்கள் ஆகியவை இந்த இணைப்புகளில் அடங்கும். இந்த மேம்பாலங்கள் கடல்வழிப்பாதையை அனுமதிக்கும் இடங்களில் 40 மீட்டர் (131 அடி) உயரம் இருக்கும். கத்தார் கடல் பாலத்தின் கிழக்கு முனை கத்தார் நாட்டின் சுபாராக் நகருக்கு தெற்கில் 5 கி.மீ தொலைவிலுள்ள ராசு அசுகாய்ரிச்சிலும், எதிர்முனை பகுரைன் நாட்டின் அசுகாரின் வடக்குப் பகுதியையும் இணைக்கக் கூடியதாக இருக்கும்.
தரைப்பாலத்தின் கட்டுமானத்திற்கான திட்டம் முதலில் செப்டம்பர் 2001 இல் தீட்டப்பட்டது. டென்மார்க்கைச் சேர்ந்த கோவி குழுமம் 60 மில்லியன் டானிய குரோன் தொகைக்கான முதற்கட்டமாக கத்தார் நாட்டுடன் ஒப்பந்தத்தில் கையெழுத்திட்டது. கோவி குழுமம் இணைப்பு குறித்த பூர்வாங்க ஆய்வுகளைத் தொடங்கியது
மைல்கற்கள்
சுபாராக் நகருக்கு அருகில் வடமேற்கு கத்தார் மற்றும் மனாமா நகருக்கு அருகில் பகுரைனையும் இணைக்கும் உலகின் மிக நீண்ட இந்நிரந்தர இணைப்புத் திட்டத்திற்கு 2005 ஆம் ஆண்டு பிப்ரவரி 28 இல் ஒப்புதல் அளிக்கப்பட்டது. தேவையான மூலதனத்தை திரட்டவும், கட்டுமானப் பணிகளை முன்னெடுக்கவும் தேவையான ஒரு நிறுவனத்தை அமைக்க இரு நாடுகளுக்கும் இடையே ஒரு முறையான ஒப்பந்தம் 2006 ஆம் ஆண்டு சூன் மாதம் 11 இல் கையெழுத்தானது
கட்டுமானப் பணிகள் ஏழு மாதங்களுக்குள் தொடங்கப்பட்டு 48 மாதங்களில் கட்டிமுடிக்கப்படும் 30 செப்டம்பர் 2007 அன்று அறிவிக்கப்பட்டது. இதன் விளைவாக கத்தார் பகுரைன் தரைப்பால அறக்கட்டளைக்கும் கட்டுமான நிறுவனங்களுக்கும் இடையில் ஒரு புரிந்துணர்வு ஒப்பந்தம் கையெழுத்திடப்பட்டது.
கத்தார் பகுரைன் தரைப்பால அறக்கட்டளை அமைப்பு 2008 ஆம் ஆண்டு நவம்பர் 15 இல், இயூசுடன் நகரைத் தலைமையிடமாகக் கொண்ட பொறியியல் நிறுவனமான கே.பி.ஆர் எனப்படும் கெல்லாக் பிரவுன்&உரூட் நிறுவனத்திற்கு ஒரு ஒப்பந்தத்தை வழாங்கியது. கத்தார் பகுரைன் சாலை, இரயில் பாதை ஆகியனவற்றுக்கான மேலாண்மை, திட்ட வடிவமைப்பு முதலானவற்றை வழங்குவது இந்நிறுவனத்தின் பணியாகும்
இரயில் போக்குவரத்திற்கு பொருத்தமுள்ளதாகச் செய்ய பாலத்தின் சாய்வை அமைப்பது குறித்து விவாதங்கள் 2009 ஆம் ஆண்டில் நிகழ்ந்தன. பிரெஞ்சு நாட்டைச் சேர்ந்த கட்டட வடிவமைப்பாளர் தாமசு லெவினின் மற்றும் கிறிசுடோப் செரோன் இருவரும் வின்சி தலைமையிலான நிறுவனங்களுடன் இணைந்து பொறியாளர்கள் ஒத்துழைப்புடன் தரைப்பாலம் மற்றும் இரண்டு பிரதான பாலங்களையும் வடிவமைத்தனர். 2010 ஆம் ஆண்டு மே மாதத்தில் கத்தார் நாட்டு கடலோர காவல்படையினர் அவார் தீவு குறித்த சர்ச்சையில் ஈடுபட்டு பகுரைன் நாட்டு மீனவர் ஒருவரை காயப்படுத்தினர். இதன் விளைவாக தரைபாலத் திட்டம் மீண்டும் தள்ளி வைக்கப்பட்டது
சென்னை சாந்தோம் பேராலயம்
சாந்தோம் பசிலிக்கா (Santhome Basilica) இந்தியாவின் சென்னையில் சாந்தோம் பகுதியில் அமைந்துள்ள ஓர் இளம் பேராலய (Minor Basilica) வகையைச் சேர்ந்த ரோமன் கத்தோலிக்க தேவாலயமாகும். இவ்வாலயம், சென்னை-மயிலை உயர்மறைமாவட்டத்தின் தலைமை ஆலயம் ஆகும். இது 16ஆம் நூற்றாண்டில் போர்த்துகீசிய குடியேற்றத்தவரால் கட்டப்பட்டு பின்னர் 1893ஆம் ஆண்டு பிரித்தானியர் குடியேற்றக் காலத்தில் விரிவாக்கப்பட்டு மீளவும் கட்டப்பட்டது. கோத்திக் கட்டட வடிவமைப்பில் எழுப்பபட்ட அந்தக் கட்டடமே தற்போது உள்ளது. இது 19ஆம் நூற்றாண்டில் பிரித்தானிய கட்டடப் பொறியிலாளர்கள் பயன்படுத்திய புது கோத்திக் வகையாக அமைக்கப்பட்டுள்ளது.
சாந்தோம் தேவாலயம்/கோவில்/பசிலிக்கா புனிதா தோமா என்னும் திருத்தூதருக்கு அர்ப்பணிக்கப்பட்ட வழிபாட்டுத் தலம் ஆகும். சாந்தோம் என்னும் சொல் San + Thome என்னும் இரு சொற்கள் இணைந்து பிறக்கின்ற போர்த்துகீசிய வடிவமாகும். அது புனித தோமா என்று பொருள்படும். போர்த்துகீசியர் இக்கோவிலுக்கு இயேசுவின் அன்னை மரியாவின் பெயரை முதலில் அளித்திருந்தனர். "கடவுளின் அன்னை" எனப்பொருள்படும் Madre de Deus பெயர் இக்கோவிலுக்கு மட்டுமன்றி அது அமைந்த நகருக்கும் ("மதராஸ்", "மதராஸ்பட்டணம்") பெயராயிற்று என்பர். "மதராஸ்" என்னும் பெயருக்கு வேறு விளக்கங்களும் உள்ளன.
சாந்தோம் கோவில் வரலாறு
பண்டைய கிறித்தவ ஆசிரியர்களின் குறிப்புகள்படி, தோமா இறந்ததும் அவரது உடல் அவரே கட்டியிருந்த சிறு கோவிலில் அடக்கப்பட்டது. கி.பி. 10ஆம் நூற்றாண்டில் கிறித்தவர்கள் தோமா அடக்கப்பட்ட இடத்தில் ஒரு கோவில் கட்டினார்கள். மார்க்கோ போலோ என்னும் இத்தாலிய பயணி 1292இல் மயிலாப்பூர் சென்றதாகக் குறிப்பிடுகிறார். 1349இல் ஜான் தே மரிஞ்ஞோலி என்பவர் புனித தோமா கோவிலையும் கல்லறையையும் சந்தித்ததாக எழுதுகிறார்.
1517ஆம் ஆண்டும், 1521ஆம் ஆண்டும் போர்த்துகீசியர் தருகின்ற குறிப்புகள்படி, அவர்கள் தோமா கோவில் பாழடைந்து கிடந்ததைக் கூறுகிறார்கள்; ஒரு சிற்றாலயம் மட்டும் தோமாவின் கல்லறையை அடையாளம் காட்டியது. அது "பெத் தூமா" ("தோமாவின் வீடு" என்பது பொருள்) என்று அழைக்கப்பட்ட ஒரு சிறு கோவில்; அது ஓர் இசுலாமியரின் கண்காணிப்பில் அப்போது இருந்ததாகக் கூறப்படுகிறது.
1523இல் போர்த்துகீசியர் தோமா கல்லறைமீது பெரிய அளவில் ஒரு கோவிலைக் கட்டி எழுப்பினார்கள்; அதோடு சாந்தோம்-மயிலாப்பூர் என்னும் மறைமாவட்டமும் நிறுவப்பட்டது (கி.பி. 1523). அகுஸ்தின் சபை சார்ந்த செபஸ்தியான் தே பேத்ரோ என்பவர் அம்மறைமாவட்டத்தின் ஆயராக நியமிக்கப்பட்டார். போர்த்துகீசியர் தங்கள் குடியிருப்பைப் பாதுகாக்க ஒரு கோட்டை கட்டினார்கள். அது பின்னாட்களில் டச்சுக்காரர்களால் தகர்க்கப்பட்டது.
போர்த்துகீசியர் கட்டிய சாந்தோம் கோவில் பழுதடையத் தொடங்கிய நிலையில் புதியதொரு கோவில் கட்ட வேண்டியதாயிற்று. என்றீ ரீத் த சில்வா என்னும் மறை ஆயரின் தலைமையில் 1893ஆம் ஆண்டு புதிய கோவில் வேலை தொடங்கியது. மயிலாப்பூரில் தங்கியிருந்த கேப்டன் பவர் (Captain J.A. Power) என்பவர் புதிய கோவிலுக்கு வடிவம் கொடுத்தார். அவர் பிரித்தானிய பொறிநுட்ப வல்லுநர். புதிய கோத்திக் என்னும் கட்டடப்பாணியில் கோவிலை விரித்து, பெரிதாகக் கட்ட பவர் பெரிதும் துணைபுரிந்தார்.
கோத்திக் கட்டடப்பாணியில் உயர்ந்த கோபுரங்கள் எழுப்புவது வழக்கம். சாந்தோம் கோவிலின் பெரிய கோபுரம் 155 அடி உயரம் கொண்டது. கோவிலின் உட்பகுதி 112 அடி நீளமும் 33 அடி அகலமும் கொண்டது. பலிபீடம் அடங்கிய திருத்தூயகப் பகுதி 62 அடி நீளம், 33 அடி அகலம்; கோவில் உட்பகுதியில் மேல்கூரை உயரம் 36 அடி 6 அங்குலம்; திருத்தூயகப் பகுதியில் கூரை உயரம் 41 அடி 6 அங்குலம்.
கோவில் உட்பகுதியில் 36 பெரிய சாளரங்கள் உள்ளன. அவற்றில் நிறப்பதிகைக் கண்ணாடி (stained glass) அமைக்கப்பட்டு, கதிரவன் ஒளி கோவிலின் உள் இதமாக நுழைய வழியாகின்றன. கிறித்தவ சமயம் தொடர்பான காட்சிகள் அக்கண்ணாடிப் பதிகையில் எழிலுற அமைக்கப்பட்டுள்ளன. திருத்தூயகத்தின் பின்புறம் அமைந்துள்ள பெரிய நிறப்பதிகைக் கண்ணாடி செருமனியில் மூனிச் நகரில் அமைந்த மையர் (Mayer) நிறுவனத்தால் உருவாக்கப்பட்டது. அதில் ஒரு பகுதியில் இயேசு தோமாவுக்குத் தோன்றும் காட்சி எழிலுற வடிக்கப்பட்டுள்ளது. புதிதாகக் கட்டப்பட்ட கோவில் 1896, ஏப்ரல் முதல் நாளன்று புனிதமாக்கப்பட்டது. சென்னை மைலாப்பூர் ரோமன் கத்தோலிக்க உயர்மறைமாவட்டத்தில் சாந்தோம் பசிலிக்காவே முதன்மை தேவாலயமாகும். 1956ஆம் ஆண்டு மார்ச்சு 16ஆம் நாள் போப்பாண்டவர் 12ஆம் பயஸ் (பத்திநாதர்) சாந்தோம் கோவிலை  சிறிய பசிலிக்கா நிலைக்கு (Minor Basilica) உயர்த்தினார். பிப்ரவரி 11, 2006ஆம் ஆண்டு இது இந்திய கத்தோலிக்க ஆயர் பேரவையால் தேசிய வழிபாட்டுத்தலமாக (National Shrine) அறிவிக்கப்பட்டது. இந்திய கிறித்தவர்களுக்கு இது ஓர் முக்கியமான புனிதத்தலமாகும். தேவாலயத்தில் ஓர் அருங்காட்சியகமும் உள்ளது.
2004ஆம் ஆண்டிலும் அதைத் தொடர்ந்தும் சாந்தோம் கோவிலும் தூய தோமா கல்லறைச் சிற்றாலயமும் அழகுற புதுப்பிக்கப்பட்டு வனப்போடு விளங்குகின்றன. புதுப்பிக்கப்பட்ட கோவில் டிசம்பர் 12, 2004இல் இந்தியாவில் போப்பாண்டவர் தூதர் பேராயர் பேத்ரோ லோப்பெசு கின்றானா மற்றும் மும்பை பேராயர் கர்தினால் இவான் டியாசு ஆகியோரால் புனிதப்படுத்தப்பட்டது.
புனித தோமா கல்லறை
போர்த்துகீசியர் இந்தியாவோடு வணிகம் செய்ய வந்தார்கள். மே 20, 1498இல் வாஸ்கோதகாமா ஐரோப்பாவிலிருந்து இந்தியாவுக்குக் கடல்வழி கண்டுபிடித்து கோழிக்கோட்டில் வந்திறங்கினார். அவரைத் தொடர்ந்து பேத்ரோ அல்வாரஸ் கப்ரால் என்பவர் 13 செப்டம்டர், 1500இல் வந்தார். அதைத் தொடர்ந்து கிறித்தவ மறைபரப்பாளரும் வந்தனர். கொச்சி, கொல்லம் ஆகிய நகர்களில் அவர்கள் வணிகத்தில் ஈடுபட்டாலும், பின்னர் கோவாவைத் தங்கள் தலைமையிடமாகக் கொண்டனர். சென்னையில் மயிலாப்பூர் பகுதியில் போர்த்துகீசிய குடியிருப்புகள் உருவாயின. 1516இல் போர்த்துகீசியர் லஸ் கோவில் (Luz Church) கட்டினர். அக்கோவில் ஒளியின் அன்னை மரியாவுக்கு அர்ப்பணிக்கப்பட்டதால் Our Lady of Light (போர்த்துகீசியம்: Nossa Senora da Luz) என்று அழைக்கப்பட்டது.
அதைத் தொடர்ந்து, போர்த்துகீசியர் 1522-23இல் சாந்தோம் ஆலயத்தை புனித தோமா கல்லறைமீது எழுப்பினார்கள். அக்கல்லறை அடையாளம் காட்டப்பட்ட இடத்தில் அகழ்ந்தபோது தோமாவின் எலும்புத்துண்டுகளும் அவர் குத்திக் கொல்லப்பட்ட ஈட்டிமுனை ஒன்றும் கிடைத்ததாகவும் அறிவிக்கப்பட்டது. அத்திருப்பொருள்கள் தற்போது புனித தோமா கல்லறைக் கோவிலில் பார்வைக்கும் வணக்கத்துக்கும் வைக்கப்பட்டுள்ளன.
இதற்கு முன்னரே, கி.பி. 232இல் தோமாவின் எலும்புகள் மயிலாப்பூரிலிருந்து அகற்றப்பட்டு இன்றைய துருக்கியில் உள்ள எதேசா (Edessa) என்னும் நகருக்குக் கொண்டுசெல்லப்பட்டதாகவும், அங்கிருந்து கியோசு (Chios) என்னும் கிரேக்க நாட்டுத் தீவுக்குச் சென்றதாகவும், அங்கிருந்து இத்தாலியில் உள்ள ஒர்த்தோனா (Ortona) நகருக்கு 1258இல் எடுத்துச் செல்லப்பட்டதாகவும் மரபு. ஒர்த்தோனாவில் தோமாவின் எலும்புகள் அடங்கிய அவர்தம் முக உருவ வெள்ளிப் பேழை உள்ளது. அதை வடிவமாகக் கொண்டு, இந்திய அரசு ஒரு 15 காசுகள் தபால் தலை வெளியிட்டது. 1964 டிசம்பர் மாதம் பம்பாய்க்கு (மும்பை) வருகைதந்த போப்பாண்டவர் 6ஆம் பவுல் (சின்னப்பர்), உலகளாவிய நற்கருணை மாநாட்டின்போது அதைப் பெற்றுக்கொண்டார். இந்திய அரசு வெளியிட்ட இன்னொரு 20 காசுகள் தபால் தலையில் கி.பி. 7-8 நூற்றாண்டைச் சேர்ந்த தோமா சிலுவை (St. Thomas Cross) இடம்பெறுகிறது.
சாந்தோமில் அமைந்துள்ள புனித தோமா கல்லறைச் சிற்றாலயம் பேராலயத்தின் கீழ்ப்பகுதியில், சிறிய கோபுரம் இருக்கும் இடத்தின் நேர்க்கீழே உள்ளது. அச்சிற்றாலயத்தை எளிதாகச் சென்றடையவும் திருப்பயணிகள் அமைதியாக இறைவேண்டல் செய்ய வசதியாகவும் 2002-2004இல் புதியதொரு வாயில் திறக்கப்பட்டது. பயணிகள் கோவிலின் பின்புறமுள்ள தோமா அருங்காட்சியகம் நுழைந்து, அங்கிருந்து படியிறங்கி கல்லறைச் சிற்றாலயத்தை அடையலாம். அது முற்றிலும் புதுப்பிக்கப்பெற்று எழிலுடன் காட்சியளிக்கிறது. குறிப்பாக, தேக்கு மரத்தால் ஆன கூரையின் கலையழகு பளிச்சிடுகிறது. அதை மூடியிருந்த சாயம் அகற்றப்பட்டு தொடக்கநிலை அழகு தெரிகிறது. தரை பளிங்குக் கல்லால் ஆனது. நிறப்பதிகைக் கண்ணாடிகளும் மெருகூட்டப்பட்டுள்ளன.
அருங்காட்சியகத்தில் சாந்தோம் பகுதியை அகழ்ந்ததில் கிடைத்த பல தொல்பொருள்கள் உள்ளன. அவற்றுள் சில கிறித்தவ மறைசார்ந்தவை. கி.பி. 7-8 நூற்றாண்டைச் சார்ந்த கருங்கல் சிலுவைகள், சிறு நிலுவைகள் போன்றவை ஆங்குளன.
திருத்தந்தை இரண்டாம் அருள் சின்னப்பரின் வருகை
பெப்ருவரி 5, 1986இல் திருத்தந்தை இரண்டாம் அருள் சின்னப்பர் சாந்தோம் கோவிலுக்குச் சென்று இறைவேண்டல் நிகழ்த்தினார். அவர் வருகை நினைவாக அங்கு ஒரு கல் பதிக்கப்பட்டுள்ளது. 1986, சனவரி 31இலிருந்து பெப்ருவரி 11 வரை நீடித்த அந்த வருகையின்போது போப்பாண்டவர் தில்லியில் மகாத்மா காந்தி சமாதிமுன் முழந்தாளிட்டு நீண்ட நேரம் வேண்டினார். அமைதியில் ஆழ்ந்திருந்த அவரைத் தட்டி எழுப்ப வேண்டியதாயிற்று. மேலும், அவர் கல்கத்தா சென்று அன்னை தெரேசாவையும் சந்தித்தார்.
ஆலய வழிபாட்டு நேரங்கள்
காலை 5:45 - ஆராதனை; செபமாலை; ஆங்கில திருப்பலி காலை 11:00 - தமிழ் திருப்பலி (கல்லறைச் சிற்றாலயம்) மாலை 5:30 - நற்கருணை ஆசீர் மாலை 5:45 - செபமாலை; தமிழ் திருப்பலி
காலை 6:00 - தமிழ் திருப்பலி காலை 7:15 - ஆங்கில திருப்பலி காலை 8:15 - தமிழ் திருப்பலி காலை 9:30 - ஆங்கில திருப்பலி காலை 10:30 - மலையாள திருப்பலி நண்பகல் 12:00 - ஆங்கில திருப்பலி மாலை 6:00 - தமிழ் திருப்பலி
வெளி இணைப்புகள்
பகுப்பு:தமிழ்நாட்டுச் சுற்றுலா மையங்கள் பகுப்பு:சென்னை மாவட்டத்திலுள்ள கிறித்தவக் கோயில்கள் பகுப்பு:சென்னைக் கட்டிடங்கள் பகுப்பு:இந்தியாவில் உள்ள பசிலிக்காக்கள்
வடக்கூர் முத்தாரம்மன் கோயில்
வடக்கூர் முத்தாரம்மன் கோயில் தமிழ்நாட்டில் கன்னியாகுமரி மாவட்டம், வடக்கூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்தாரம்மன் சன்னதியும், பலிபீடம், பட்டவராயர், சங்கிலி பூதத்தார், விநாயகர், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
இட்டைட்டு பேரரசு
இட்டைட்டு பேரரசு (Hittites)   வடமத்திய அனதோலியாவில், தற்கால துருக்கி, சிரியா மற்றும் லெபனான்  பகுதிகளை, அட்டுசா எனும் நகரத்தை தலைமையிடமாகக் கொண்டு,  கிமு 1,600 முதல் கிமு 1,178 முடிய இந்திய-ஐரோப்பிய மொழிகளில் ஒன்றான இட்டைட்டு மொழி பேசிய இட்டைட்டு மக்கள் ஆட்சி செய்தனர்.
வடக்கூர் முத்தாரம்மன் கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இட்டைட்டு பேரரசு
கிமு 14ம் நூற்றாண்டின் நடுவில், இட்டையிட்டுப் பேரரசர் முதலாம் சுப்பிலுலியுமா காலத்தில், அனதோலியா மட்டுமின்றி, வடக்கு லெவண்ட் மற்றும் மேல் மெசொப்பொத்தேமியாவைக் கைப்பற்றி ஆட்சி அதிகாரத்தில் உச்சத்தில் இருந்தது.
கிமு 15 முதல் 13ம் நூற்றாண்டு வரை, இட்டையிட்டுபேரரசு, அண்மைக் கிழக்குப் பகுதிகளில் ஆதிக்கம் செலுத்துவதற்காக, பண்டைய எகிப்து, இடைக்கால அசிரியா பேரரசு மற்றும் மிட்டன்னி (Mitanni) பேரரசுகளுடன் பிணக்குகள் கொண்டிருந்தது.
இறுதியில் அசிரியர்கள் இட்டைட்டுப் பேரரசின் பல பகுதிகளை தங்கள் இராச்சியத்துடன் இணைத்துக் கொண்டனர். இட்டைட்டு பேரரசின் எஞ்சிய பகுதிகளை, மேற்கு மத்திய அனதோலியாவின் பிரிகியா இராச்சியம் ஆக்கிரமித்துக் கொண்டது.
இட்டைட்டு மொழி, இந்திய-ஐரோப்பிய மொழிகளில் ஒன்றான, அனதோலியா மொழிகளில் ஒன்றாகும்.
இட்டைட்டு பேரரசின் தொல்பொருட்கள்
இட்டையிட் பேரரசின் தொல்பொருட்கள் துருக்கியின் தலைநகர் அங்காராவில் உள்ள அனதோலியா நாகரீகங்களின் அருங்காட்சியகத்தில் காட்சிக்கு வைக்கப்பட்டுள்ளது.
உருசி ஞானஷ்யம்
உருசி ஞானஷ்யம் (Ruchi Ghanashyam)(பிறப்பு 4 ஏப்ரல் 1960 ) என்பவர் இந்திய வெளியுறவுத் துறையைச் சேர்ந்த ஒரு இந்தியத் தூதர் ஆவார்.
வாழ்க்கை
உருசி ஞானஷ்யம் போபால் பல்கலைக்கழகத்தில் உளவியலில் முதுகலைப் பட்டம் பெற்றவர். இவர் இந்திய வெளியுறவுத் துறையைச் சேர்ந்த அஜ்ஜம்பூர் ரங்கய்யா ஞானஷ்யாமை மணந்தார். இவர்களுக்கு இரண்டு மகன்கள் உள்ளனர்.
பணி
ஞானஷ்யம் ஆகத்து 1982-ல் இந்திய வெளியுறவுப் பணியில் சேர்ந்தார். இவர் திமிஷ்குவில் உள்ள இந்தியத் தூதரகத்தில் மூன்றாவது செயலாளராக இருந்தார். இங்கு இவர் அரபு மொழியைக் கற்றுக்கொண்டார். இவர் பிரசெல்சு, காத்மாண்டு, தினிஷ்கு, இஸ்லாமாபாத் பிரிட்டோரியா மற்றும் அக்ரா ஆகிய இடங்களில் உள்ள இந்தியத் தூதரகங்களில் பணியாற்றியுள்ளார். உருசி ஆகத்து 2000 முதல் மார்ச் 2004 வரை புது தில்லியில் உள்ள வெளியுறவு அமைச்சகத்தில் இயக்குநராக (பாக்கித்தான்) பணியாற்றியுள்ளார். இதற்கு முன், பாக்கித்தானில் உள்ள இந்திய உயர் ஸ்தானிகராலயத்தில் ஆலோசகராக (அரசியல், பத்திரிகை மற்றும் தகவல்) இருந்தார். புது தில்லியில் உள்ள வெளியுறவு அமைச்சகத்தின் துணைச் செயலாளராக, இவர் அமைச்சகத்திற்கான ஒலி ஒளி விளம்பரங்களைக் கையாண்டார்.
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:இந்திய வெளியுறவுத் துறைப் பெண் அதிகாரிகள்
பாத்ததேவாகிட்டை பிரதேச செயலாளர் பிரிவு
பாத்ததேவாகிட்டை பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 73 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 65.9 சதுர கிலோமீட்டர்களாகவுள்ளது. இங்கு 212 கிராமங்களும், 13236 குடும்பங்களும் உள்ளன. அத்துடன் இப்பிரிவில் 05 வைத்தியசாலைகளும் 59 பாடசாலைகளும் உள்ளன.
இரண்டாம் செயவர்மன் (பரமார வம்சம்)
}} இரண்டாம் செயவர்மன் ( Jayavarman II ; ஆட்சி. 1255-1274 கிபி), அல்லது செயசிம்மன் எனவும் அறியப்படும் இவர் மத்திய இந்தியாவிலிருந்த பரமார வம்சத்தின் அரசனாவார். இவர் தனது மூத்த சகோதரர் சைதுகிதேவனுக்குப் பிறகு மால்வாவை பகுதியில் ஆட்சி செய்தார்.
வரலாறு
இவரது காலத்திய பல்வேறு கல்வெட்டுகளில் "செயவர்மன்" அல்லது "செயசிம்மன்" என்ற பெயர்களால் குறிப்பிடப்பட்டுள்ளார். கிபி 1274 மாந்ததா செப்புத் தகடு கல்வெட்டில், இவர் "செயவர்மன்" எனவும் "செயசிம்மன்" எனவும் குறிப்பிடப்படுகிறார். கடந்த காலத்தில், செயவர்மனும் செயசிம்மனும் இரு வேறு நபர்களா என்ற சர்ச்சை வரலாற்றாசிரியர்களிடையே இருந்தது.
செயவர்மனின் பல கல்வெட்டுகள் அவர் மண்டப-துர்காவில் (இன்றைய மாண்டு ) தங்கியிருந்ததாகக் குறிப்பிடுகின்றன. செயவர்மனோ அல்லது அவரது முன்னோடியான சைதுகியோ பாரம்பரியமான பரமார தலைநகரை தார் நகரிலிருந்து மாண்டுவுக்கு கொண்டு சென்றிருக்கலாம். மாண்டு அவர்களுக்கு ஒரு சிறந்த தற்காப்பு நிலையை வழங்கியது. சுற்றியுள்ள மலைகளும், நர்மதா பள்ளத்தாக்கும் அவர்களை பாதுகாத்தது. அண்டை நாடுகளின் தாக்குதல் அச்சுறுத்தல்களின் காரணமாக இது நடந்திருக்கலாம். தில்லியின் சுல்தான் நசீர்-உத்-தினின் தளபதியான பால்பன் இந்த நேரத்தில் பரமாரப் பிரதேசத்தின் வடக்கு எல்லையை தாக்கி அதை கைப்பற்றினான். ஏறக்குறைய அதே நேரத்தில், தேவகிரியின் யாதவ மன்னர் கிருட்டிணன், குசராத்தின் வகேலா மன்னர் விசாலதேவன் ஆகியோரின் தாக்குதலையும் பரமாரர்கள் எதிர்கொண்டனர்.
செயவர்மனுக்குப் பிறகு அவனுடைய மகன் இரண்டாம் அருச்சுனவர்மன் ஆட்சிக்கு வந்தான். இவன் பலவீனமான ஆட்சியாளான இருந்தான். சமசுகிருத மொழியிலும், நாகரி எழுத்துக்களிலும் செயவர்மன் ஆட்சியின் பல கல்வெட்டுகள் கண்டுபிடிக்கப்பட்டுள்ளன.
உசாத்துணை
பகுப்பு:இந்திய அரசர்கள் பகுப்பு:இந்திய அரச மரபுகள் பகுப்பு:மத்தியப் பிரதேச வரலாறு
பால்வழி-அந்திரொமேடா மோதல்
பால்வழி-அந்திரொமேடா மோதல் (Andromeda–Milky Way collision) என்பது கிட்டத்தட்ட 4 பில்லியன் ஆண்டுகளுக்கு பிறகு நடக்கும் என்று நம்பப்படும் ஒரு பேரடை மோதல் நிகழ்வாகும். இதன்படி 4 பில்லியன் ஆண்டுகளுக்கு பிறகு உட் குழுவில் உள்ள பால் வழி மற்றும் அந்திரொமேடா பேரடை போன்ற இரு விண்மீன் பேரடைகள் மோதி குழைந்து ஒன்றாகிவிடும். ஒவ்வொரு பேரடைக்கும் 100 மில்லியன் ட்ரில்லியன் மோதும் வாய்ப்புகள் உள்ளன.
விண்மீன்சார் மோதல்கள்
அந்திரொமேடா பேரடை கிட்டத்தட்ட ஒரு ட்ரில்லியன் (1012) விண்மீன்களையும், மானிடர் வாழும் புவி இருக்கும் பால் வழி 300 பில்லியன் (3x1011) விண்மீகளையும் கொண்டுள்ளன. விண்மீன்களுக்கிடையேயான தூரம் மிக அதிகமாக இருப்பதால் இரண்டு விண்மீன்களே ஒன்றுடன் ஒன்று மோதுவதற்கான வாய்ப்பு மிக மிகக் குறைவாகும். எடுத்துக்காட்டாக, சூரியனுக்கு மிகக் கிட்டவாக உள்ள புரோக்சிமா செண்ட்டாரி என்ற விண்மீன் கிட்டத்தட்ட 3x107 சூரிய விட்ட (4x1013 கிமீ அல்லது 4.2 ஒஆ) தூரத்தில் அமைந்துள்ளது. விண்மீன் பேரடையின் நடுப்பகுதியில் உள்ள விண்மீன்கள் மிகவும் அடர்த்தி அதிகமாக இருந்தாலும், விண்மீன்களுக்கு இடையேயான சராசரியான தூரம் 1.6x1011 கிமீ ஆகும். இது கிட்டத்தட்ட 3.2 கிமீ தூர இடைவெளிகளில் உள்ள இரண்டு மேசைப்பந்துகளைப் போன்றதாகும். இதனால் இரண்டு விண்மீன்கள் மோதும் சாத்தியம் இல்லை என்றே கருதப்படுகிறது.
கருந்துளை மோதல்
இந்த இரு பேரடைகளிலும் மத்தியில் கருந்துளை உள்ளது. இது இந்த மோதல் நிகழ்வின் விளைவாக ஒன்றிணையும்.
மேற்கோள்கள்
பகுப்பு:அண்டவியல்
பல்லண்டம்
பல்லண்டம் என்பது நாம் வாழும் அண்டம் உட்பட பல அண்டங்களை உள்ளடக்கிய ஒரு அனுமான குழுமம் ஆகும். மொத்தமாக இவையனைத்து அண்டங்களும் சேர்ந்து பரவெளி, காலம், பொருள், ஆற்றல், இயற்பியல் விதிகள் மற்றும் மாறிலிகளையும் உள்ளிட்ட யாவையும் அவற்றை விளக்கும் பிறவற்றையும்   தம்முள் அடக்கியுள்ளது. பல்லண்டத்தினுள் காணப்படும் பல்வேறு அண்டங்கள் "இணை அண்டங்கள்", "பிற அண்டங்கள்", அல்லது "மாற்று அண்டங்கள்" என்று அழைக்கப்படும்.
கருத்துருவாக்க வரலாறு
1952 ஆம் ஆண்டில் டப்ளினில் எர்வின் ஸ்ராபிங்கர் ஒரு வழங்கிய விரிவுரையில், அவ்வுரை அவையோருக்கு முட்டாள்தனமாகத் தோன்றலாம் என்று கேளிக்கையாக எச்சரித்தார். அவரது சமன்பாடுகள் பல வேறுபட்ட வரலாற்றை விவரிப்பதாகத் தோன்றினும், அவை அனைத்தும் "மாறுபட்டவைகளாக அல்லாமல், உடனிகழ்வுகளாக அமைவன" என்று கூறினார்.
அமெரிக்க தத்துவஞானியும் உளவியலாளருமான வில்லியம் ஜேம்ஸ் 1895 ஆம் ஆண்டில் "multiverse" என்ற சொல்லை வேறு (பன்முகத்தன்மை) பொருட்சூழலில் பயன்படுத்தினார். 1963 சாகச நாவலான தி சுண்டெர்ட்ட்ட் வேர்ல்ட்ஸ் இல் மைக்கேல் மூர்க்காக் multiverse என்ற சொல்லை அதன் தற்போதைய இயற்பியல் பொருளில் முதன்முதலாகப் பயன்படுத்தினார்.
சுருக்கமான விளக்கம்
பல்லண்டங்களை அண்டவியல், இயற்பியல் , வானியல் , மதம் , தத்துவம் , டிரான்ஸ்பெர்சனல் உளவியல் மற்றும் இலக்கியம் , குறிப்பாக விஞ்ஞான புனைவு ஆகியவற்றில் புனையப்பட்டுள்ளன. இப்பொருட் சூழல்களில், பல்லண்டங்கள் "மாற்று அண்டங்கள்", "குவாண்டம் அண்டங்கள்", "இடைநிலை பரிமாணங்கள்", "இணையான பரிமாணங்கள்", "இணையான பரிமாணங்கள்", "இணையான உலகங்கள்", "இணை மெய்ம்மைகள்", "குவாண்டம் மெய்ம்மைகள்", "மாற்று மெய்ம்மைகள்", "மாற்று காலவோட்டங்கள்","மாற்று பரிமாணங்கள்"மற்றும் "பரிமாண விமானங்கள் " என்றும் வழங்கப்படுகின்றன.
சான்று தேடல்
2010 ஆம் ஆண்டில், ஸ்டீபன் எம்.பீய்னி போன்ற விஞ்ஞானிகள் வில்கின்சன் மைக்ரோவேவ் அனிசோட்ரோபி ஆய்வுகோல் (WMAP) தரவை பகுப்பாய்வு செய்து கடந்த காலத்தில் பிற (இணை) அண்டங்களுடன் நமது அண்டம் மோதிக் கொண்டதற்கான சான்றுகளைக் கண்டதாகக் கூறுகின்றனர். இருப்பினும், WMAP மற்றும் WMAP ஐ விட 3 மடங்கு அதிகமான பிரிதிறன் கொண்டிருக்கும் பிளாங்க் செயற்கைக்கோள் ஆகியவற்றில் இருந்து பெற்றத் தரவுகளை விரிவான பகுப்பாய்வு செய்கையில், அத்தகைய குமிழி பிரபஞ்ச மோதலை உறுதி செய்யும் குறிப்பிடத்தக்க சான்றுகள் ஏதும் தென்படவில்லை. மேலும், நம் அண்டத்தின் மீது பிற அண்டங்களின் ஈர்ப்பு விசைக்கு எந்த சான்றும் கிடைக்கவில்லை.
ஆதரிப்போரும் எதிர்ப்போரும்
பல்லண்டத்தின் ஒன்று அல்லது அதற்கு மேற்பட்ட கருதுகோள்களின் ஆதரவாளர்களுள் ஹூக் எவரெட், பிரையன் கிரீன், மாக்சு டெக்மார்க் , ஆலன் கத் , ஆந்திரேய் இலிந்தே, மிசியோ காகு, டேவிட் டியூச்சு , லியோனார்டு சஸ்கைண்ட் , அலெக்சாந்தர் விலென்கின், யசுநோரி நோமூரா , ராஜ் பாத்ரியா , லாரா மெர்ஸினி-ஹாட்டன் ,  நீல் டிகிராஸ் டைசன் , லாரன்ஸ் க்ராஸ் , சீன் கரோல் ஸ்டீபன் ஹாக்கிங் உள்ளிட்டோர் அடக்கம்.
பொதுவாக பல்லண்டத்தின் கருதுகோள்களைச் சந்தேகிக்கும் விஞ்ஞானிகள் பின்வருமாறு: டேவிட் கிராஸ், பவுல் இஸ்டெயின்ஹார்ட், அண்ணா இஜாசு, ஆபிரகாம் லோப், டேவிட் இஸ்பர்ஜல் , நீல் உடுரோக் , வியாச்செஸ்லாவ் முக்கநோவ், மைக்கேல் எஸ் டர்னர் , ரோஜர் பென்ரோஸ் , ஜார்ஜ் எல்லிஸ் , ஜோ சில்க் , கார்லோ உரோவெல்லி , ஆடம் பிராங்க் , மார்சிலோ கிலேய்ஸர், ஜிம் பக்காட் மற்றும் பால் டேவிஸ்.
மேக்ஸ் டெக்மார்க்கின் நான்கு நிலைகள்
அண்டவியலாளரான மேக்ஸ் டெக்மார்க், நாம் நன்கு அறிந்த காட்சிக்கெட்டும் பேரண்டத்திற்கு அப்பால் இருக்கும் பேரண்டங்களுக்கான ஒரு வகைபிரிப்பை வழங்கியுள்ளார். டெக்மார்க் வகைப்பாட்டின் நான்கு நிலைகளின் ஒவ்வொரு நிலையும் முந்தைய நிலைகளின்மேல் விரிந்து அவற்றை உள்ளடக்குவதாக அமைவதாகப் புரிந்து கொள்ளலாம். அவை கீழே சுருக்கமாக விவரிக்கப்பட்டுள்ளன.
நிலை II: மாறுபட்ட இயற்பியல் மாறிலிகளை கொண்ட அண்டங்கள்
alt=|thumb|[[குமிழி அண்டங்கள் - ஒவ்வொரு வட்டு ஒரு குமிழி அண்டத்தைக் குறிக்கிறது. இவ்வட்டுகளில் நம் அண்டமும் ஒன்று. அண்டம் 1 முதல் 6-உம் குமிழி அண்டங்களைக் குறிக்கின்றன. அவற்றில் ஐந்து நம் அண்டத்தினும் மாறுபட்ட மாறிலிகளைக் கொண்டுள்ளன.]]
பிரையன் கிரீனின் ஒன்பது வகைகள்
அமெரிக்க கோட்பாட்டு இயற்பியலாளரும் சரக் கோட்பாட்டு அறிஞருமான பிரையன் கிரீன் ஒன்பது வகை பல்லண்டங்களை வகுத்துள்ளார்:
சுழற்சி கோட்பாடுகள்
பல கோட்பாடுகளில், எண்ணற்ற தன்னிறைவுள்ள சுழற்சித் தொடர்கள் உள்ளன (உதாரணமாக, பெரு வெடிப்பு, பெரும் அண்டக் குழைவு, பெரும் அண்ட உறைதல் ஆகியவற்றின் ஒன்றொ பலவோ அனைத்துமோ சந்திக்கும் நித்திய சுழற்சி).
வெளி இணைப்புகள்
பகுப்பு:கருதுகோள்நிலை வானியல்சார் பொருட்கள் பகுப்பு:குவாண்டம் இயங்கியல் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இயல் மடக்கை
ஒரு எண்ணின் மடக்கையின் அடிமானம் e ஆக இருக்கும்போது அந்த மடக்கை இயல் மடக்கை (natural logarithm) எனப்படுகிறது. இங்கு e ஆனது விகிதமுறா எண்ணாகவும் விஞ்சிய எண்ணாகவும் உள்ள கணித மாறிலியாகும். e இன்அதன் தோராய மதிப்பு 2.718. 281 828 . எண் x இன் இயல் மடக்கை ln x அல்லது loge x என எழுதப்படுகிறது. சிலசமயங்களில் அடிமானம் e இல்லாமல் சுருக்கமாக log x எனவும் எழுதப்படுகிறது. மடக்கை காணும் எண்ணானது ஒரு தனிஎண்ணாக இல்லாதபோது, தெளிவாகக் காட்டுவதற்காக அடைப்புக்குறிகளைப் பயன்படுத்தி ln(x), loge(x), log(x) என்றும் எழுதப்படுவதும் வழக்கம்.
x க்குச் சமமான மதிப்பை அடைய e இன் அடுக்கை எந்த எண்ணுக்கு உயர்த்த வேண்டியிருக்குமோ அந்த எண்ணே x இன் இயல் மடக்கை ஆகும்.
எடுத்துக்காட்டுகள்:
இயல் மடக்கையை குறிப்பிட்ட வளைவரையின்கீழ், குறிப்பிட்ட எல்லைக்குட்பட்ட பரப்பளவாகவும் கூறலாம்.
எடுத்துக்காட்டு:
a ஏதாவது ஒரு நேர் மெய்யெண் எனில், loge a இன் மதிப்பு, y = 1/x என்ற வளைவரையின்கீழ், 1 முதல் a வரையிலான  பரப்பளவாகும்.
இயல் மடக்கையின் வரையறையை எதிர் எண்களுக்கும், சுழியற்ற சிக்கலெண்களுக்கும் நீட்டிக்கலாம். மெய்யெண் மாறியின் மெய்மதிப்புச் சார்பாக எடுத்துக்கொள்ளப்படும்போது, இயல் மடக்கைச் சார்பானது அடுக்கேற்றச் சார்பின் நேர்மாறுச் சார்பாக இருக்கும். இதிலிருந்து பெறப்படும் முற்றொருமைகள்:
பிற மடக்கைகளைப் போன்றே இயல் மடக்கையும் பெருக்கலைக் கூட்டலாக மாற்றுகிறது.
நேர்மெய்யெண் பெருக்கல் குலத்திலிருந்து, மெய்யெண் கூட்டல் குலத்திற்கு வரையறுக்கப்படும் சம அமைவியமாக (சம அமைவியம்) மடக்கைச் சார்பு அமையும்.
அடிமானம் e க்கு மட்டுமில்லாமல் எண் 1 ஐத் தவிர பிற நேரெண் அடிமானங்களுக்கும் மடக்கையை வரையறுக்கலாம். அவ்வாறு பிற அடிமானங்களுக்கு வரையறுக்கப்படும் மடக்கைகள் இயல் மடக்கையிலிருந்து ஒரு மாறிலி மடங்கால் மட்டுமே வேறுபடும்.
குறியீடுகள்
x இன் இயல் மடக்கையைக் குறிப்பதற்கு "ln x", "loge x" ஆகிய இரு குறியீடுகளும் பயன்படுத்தப்படுகின்றன. "log x" என அடிமானம் குறிக்கப்படாத குறியீடும் பொதுவாக இயல் மடக்கையையே குறிக்கும். எனினும் சிலசமயங்களில் அடிமானம் 10 க்குரிய x மடக்கையைக் குறிப்பதற்கும் "log x" பயன்படுத்தப்படுகிறது.
வரையறை
தொகையீடாக ln(a) பின்வருமாறு வரையறுக்கப்படுகிறது:
என்ற மடக்கையின் பண்பை இது நிறைவு செய்கிறது:
ln(a) = 1 ஆக அமையும் தனித்த மெய்யெண் a ஆக கணித மாறிலி e ஐ வரையறுக்கலாம். மாறாக படிக்குறிச் சார்பு முதலில் வரையறுக்கப்பட்டால், இயல் மடக்கையை அடுக்கேற்றச் சார்பின் நேர்மாறுச் சார்பாக வரையறுக்கலாம் (exp(ln(x)) = x).
மேற்கோள்கள்
பகுப்பு:மடக்கைகள்
காவி நிற மட்பாண்டப் பண்பாடு
காவி நிற மட்பாண்டப் பண்பாடு (Ochre Coloured Pottery culture (OCP) வெண்கலக் காலத்தின் கிமு 2,000 ஆண்டில், கங்கைச் சமவெளியில், தற்கால பாகிஸ்தான் பஞ்சாப் இந்தியப் பஞ்சாப், இராஜஸ்தான் மற்றும் மேற்கு உத்தரப் பிரதேசம் பகுதிகளில் அறியப்பட்டது. காவி நிற மட்பாண்டப் பண்பாடு, துவக்க வேதப் பண்பாட்டுடன் தொடர்புடையது எனக்கருதப்படுகிறது.
காவி நிற மட்பாண்டப் பண்பாட்டுக் காலம், செப்புக் கருவிகள் மற்றும் கலைப் பொருட்களுடன் மிகவும் தொடர்புடைய செப்புக் குவியல் பண்பாட்டுடன் மிகுந்த தொடர்புடையது.
காவிநிறப் பண்பாட்டுக் காலத்தில், நெல், பார்லி, கோதுமை, பருப்பு வேளாண்மை செய்தல் மற்றும் வீட்டு விலங்குகளான ஆடு, மாடுகள் மற்றும் குதிரைகளை மேய்த்தல், நாய்களை காவல் விலங்காக பராமரித்த கிராமிய நாகரீகம் ஆகும். காவி நிற பண்பாட்டு காலத்திய கிராமப்புற வீடுகள் வேலித்தட்டி மற்றும் உடைந்துபோன பொருட்களால் மூடப்பட்டிருந்தன. செம்பு, சுடுமண்ணால் செய்யப்பட்ட விலங்கு மற்றும் மனித உருவ கலைப்பொருட்கள் வீடுகளை அலங்கரித்தன.
சிந்துவெளியின் பிந்தைய அரப்பாவிற்கும், காவி நிற மண்பாண்ட பண்பாட்டுக் களத்திற்கும் எந்தவித தொடர்பும் இல்லை எனத் தொல்லியல் அறிஞர்கள் கருதுகிறார்கள்.
காவி நிற மட்பாண்டப் பண்பாடு, வட இந்தியாவின் செப்புக் காலத்தின் முடிவிலும், இரும்புக் காலத்தின் கருப்பு மற்றும் சிவப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாட்டிற்கும் இடையேயும்  விளங்கியது.
மேற்கோள்கள்
பகுப்பு:இராஜஸ்தான் வரலாறு பகுப்பு:இந்திய வரலாறு பகுப்பு:இந்தியப் பண்பாடு பகுப்பு:சிந்துவெளி நாகரிகம் *
பின் ஹொலியோக்
பின் ஹொலியோக் (Ben Hollioake, பிறப்பு: நவம்பர் 11 1977, இறப்பு: மார்ச்சு 23 2002), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும் 75 முதல்தர துடுப்பாட்டப் போட்டிகளிலும், 136 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1997 - 1998 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1977 பிறப்புகள் பகுப்பு:2002 இறப்புகள்
நிலம்பூர்
நிலம்பூர் (Nilambur) தென் இந்தியாவில் கேரளாவின் மலப்புறம் மாவட்டத்தில் உள்ள ஓர் நகராட்சி மற்றும் தாலுகா. இது குறிப்பாக அதன் காடுகள், அதன் வன வாழ்விடங்கள், ஆறுகள், நீர் வீழ்ச்சிகள் மற்றும் தேக்கு தோட்டங்கள் போன்றவற்றுக்காக புகழ்பெற்றது. இது மேற்குத் தொடர்ச்சி மலைத்தொடரில் நீலகிரி அருகே சாலியர் நதி கரையில் அமைந்துள்ளது. இது கோழிக்கோடு-ஊட்டி சாலையில் மலப்புரம் நகரத்தில் இருந்து 40 கிலோமீட்டர் மற்றும் மஞ்சேரி 24 கிலோமீட்டர்கள் தொலைவில் இருக்கிறது. மேலும் நிலம்பூர் ஒரு சட்டமன்ற தொகுதியாகவும் இருக்கிறது.
மேற்கோள்கள்
பகுப்பு:கேரளா புவியியல் தொடர்பான குறுங்கட்டுரைகள் பகுப்பு:மலப்புறம் மாவட்டத்தில் உள்ள ஊர்களும் நகரங்களும்
யூபெடாரசு
யூபெடாரசு (Eupetaurus) என்பது சையுரிடே குடும்பத்தில் உள்ள கொறித்துண்ணிகளின் ஒரு பேரினமாகும். இந்த பேரினத்தின் சிற்றினங்கள் கம்பளி பறக்கும் அணில் என்று அழைக்கப்படுகின்றன. இவை இமயமலை மற்றும் திபெத்தியப் பீடபூமியின் வனப்பகுதியில் உள்ள மரங்களுக்கு அருகிலுள்ள மிக உயரமான பாறை பாறைகளில் காணப்படும் பெரிய மற்றும் மிகப் பெரிய பறக்கும் அணில்களாகும். இவை வாழும் மலை வாழ்விடங்கள் அணுக முடியாத இடங்களில் உள்ளதால், இவை குறித்த ஆராய்ச்சியை மேற்கொள்வதும் தகவல்களைச் சேகரிப்பதும் கடினம்.
வகைப்பாட்டியல்
மத்திய மற்றும் கிழக்கு இமயமலையில் பறக்கும் அணில்கள் மேற்கு இமயமலையிலிருந்து கங்கை மற்றும் யார்லுங் சாங்போ ஆறுகளால் பிரிக்கப்பட்டுள்ளது. இந்நிகழ்வு 4.5 முதல் 10.2 மில்லியன் ஆண்டுகளுக்கு முன்பு நியோஜினில் நடைபெற்றதாகக் கருதப்படுகிறது.
சிற்றினங்கள்
தற்போது இந்தப் பேரினத்தில் மூன்று அறியப்பட்ட சிற்றினங்கள் உள்ளன. அவை:
விளக்கம்
கன்னப் பற்கள் தனித்தன்மை வாய்ந்தவை, ஏனெனில் இவை தட்டையான கிரீடம் மற்றும் உயர் கிரீடம் (ஹைப்சோடான்ட்), மற்ற அணில்களிலிருந்து யூபெடாரஸை வேறுபடுத்தி, பைன் ஊசிகள் உட்பட மிகவும் சிராய்ப்புள்ள தாவரப் பொருட்களை உண்பதற்கான தகவமைப்பாக உள்ளன. மேற்கத்தியக் கம்பளி பறக்கும் அணில், மற்ற இரண்டு சிற்றினங்களை அதிக அளவிலான பழுப்பு நிறத்திற்கு மாறாக, உறைபனி நரைபோன்ற-சாம்பல் நிறத்தைக் கொண்டுள்ளது. மேலும் அதிக உறுதியான கவசம் மற்றும் கன்னப் பற்களைக் கொண்டுள்ளது.
உறவுகள்
பறக்கும் அணில்களில் கம்பளி பறக்கும் அணில் தனித்தன்மை வாய்ந்தது. ஏனெனில் இவை பெரிய அளவு மற்றும் தனித்துவமான பல்வகையினைக் கொண்டுள்ளன. இதனால் ஆரம்பத்தில் ஒரு சில ஆராய்ச்சியாளர்கள் இதனை ஒரு தனித்துவமான குடும்பமாக வகைப்படுத்த வழி வழிவகுத்தது. இவர்களின் சில வாதங்கள், ''யூ. சைனெரசு'' தலையோடு மற்றும் கீழ் தாடையெலும்பின் மோசமாக வரையப்பட்ட மற்றும் அடையாளமிடப்பட்ட வரைபடங்களை அடிப்படையாகக் கொண்டவை. ஜாஹ்லர் மற்றும் வூட்சு (1997) இதற்குப் பதிலாக யூபெடாரசு மற்றொரு பெரிய பறக்கும் அணில் பேரினமான பெட்டாரிசுடாவுடன் நெருங்கிய தொடர்புடையது என்று கூறுகின்றனர். 2021ஆம் ஆண்டு மேற்கொள்ளப்பட்ட ஆய்வில், ஏரோமிசு மற்றும் பிசுவாமயோப்டெரசு ஆகியவற்றைக் கொண்ட உட்பிரிவை யூபெடாரசு சகோதர இனம் என்று பரிந்துரைத்தது.
மேற்கோள்கள்
பகுப்பு:பாலூட்டிப் பேரினங்கள் பகுப்பு:அணில்கள்
மேலக்கரந்தை ஊராட்சி
மேலக்கரந்தை ஊராட்சி (Melakaranthai Gram Panchayat), தமிழ்நாட்டின் தூத்துக்குடி மாவட்டத்தில் உள்ள புதூர் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1546 பேர் ஆவர். இவர்களில் பெண்கள் 752 பேரும் ஆண்கள் 794 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இஸ்லாமோபோபியா
இஸ்லாமோபோபியா (Islamophobia அதாவுது இஸ்லாமியர்வெறுப்பு மனநிலை) என்பது இஸ்லாம் அல்லது பொதுவாக முஸ்லிம்களின் மதத்திற்கு எதிரான அச்சம், வெறுப்பு, தப்பெண்ணம் அல்லது எதிர்மறையான முன்முடிவுகள் ஆகும். அதிலும் குறிப்பாகப் புவிசார் அரசியல் சக்தியாக அல்லது பயங்கரவாதத்தின் மூலமாகக் கருதும்போது.
இந்தச் சொல்லின் பொருளைச் சார்ந்து விவாதங்கள் உள்ளது, மேலும் சிலர் இதைச் சிக்கலானதாகக் கருதுகின்றனர். பல அறிஞர்கள் இஸ்லாமோபோபியாவை ஒரு இனவெறி அல்லது நிறவெறி என்று கருதுகின்றனர், ஆயினும் இந்த வகையான வரையறையின் நியாயத்தன்மை விவாதத்திற்குரியது. சில அறிஞர்கள் இஸ்லாமோபோபியா மற்றும் இனவெறி ஆகியவை ஓரளவு ஒன்றுடன் ஒன்று பின்னும் நிகழ்வுகளாகக் கருதுகின்றனர்; மற்றவர்கள் அதை மறுக்கின்றனர், முதன்மையாக அது மதம் ஒரு இனம் அல்ல என்ற அடிப்படையில். இஸ்லாமோபோபியாவின் காரணங்களும் பண்புகளும் விவாதத்திற்குரியவை.
சொற்பிறப்பியல் மற்றும் வரையறைகள்
இஸ்லாமோபோபியா என்ற சொல் ' இஸ்லாம்'  மற்றும் ' போபியா' விலிருந்து உருவான ஒரு சொல்லாக்கம் ஆகும். ஆங்கிலத்தில் கிரேக்க சொல்லான ' போபியா' பின்னோட்டமாகப் பயன்படுத்தும்பொழுது அது "அச்சம், வெறுப்பு, ஒவ்வாமை என்ற பொருளுடன் பெயர்ச்சொற்களை உருவாக்கும்"